James Bond får som vanlig tilgang til forskjellige duppeditter, for eksempel et armbåndsur som kan spore opp fiender, og skyte en laser for å kartlegge fiender og overvåkningskameraer i nærheten. Etter hvert som spilleren gjennomfører forskjellige oppdrag, får man erfaringspoeng. Spillere kan bruke slike erfaringspoeng for å låse opp nytt utstyr, eller oppgradere duppeditter man allerede har tilgang til, skytevåpen og Bonds fysiske evner.